23 қаңтар. Тұлғалар туған күн
DATE: 08:10, 23 Қаңтар 2023 | GMT +5
TITLE: 23 қаңтар. Тұлғалар туған күн
URL: https://kaz.inform.kz/news/23-kantar-tulgalar-tugan-kun_a4026139/
META: DATE: 08:10, 23 Қаңтар 2023 | GMT +5
TOTAL WORDS: 543
AUTHOR(S):
TEXT: ЕСІМДЕР. 61 жыл бұрын Құрманғазы атындағы Қазақ ұлттық консерваториясы домбыра кафедрасының доценті, күйші-домбырашы, Қазақстанның еңбек сіңірген әртісі Айгүл Нариманқызы ҮЛКЕНБАЕВА дүниеге келді. Атырау облысы Исатай ауданы Чапаев ауылында туған. Алматы қаласындағы музыка училищесін, одан кейін Алматы мемлекеттік консерваториясының халық аспаптары факультетін бітірген. 1989-1991 жылдары осы консерваторияның ассистентурастажировкасынан өтті. Шығармашылық еңбек жолын оқып жүрген кезінен Қазақтың академиялық халық аспаптар оркестрі құрамында домбырашы болумен бастаған Үлкенбаева соло-орындаушыға дейінгі үздік кәсіптік-шеберлік биігіне көтерілді. Оның репертуарында халық күйлері, қазақтың халық композиторлары, осы заманғы композиторлар шығармалары мен шет ел классикалық туындылары бар. 1993 жылдан Қазақ ұлттық консерваториясында және 2006 жылдан «Айгүл Үлкенбаеваның мектепстудиясында» ұстаздық қызметпен айналысады. 52 жыл бұрын Қазақстан Республикасы Президенті жанындағы мемлекеттік басқару академиясы Дипломатия институтының директоры Мариан Асарқызы ӘБІШЕВА дүниеге келді. Шымкент қаласында туған. Әл-Фараби атындағы Қазақ ұлттық университетінің философия бөлімін бітірген. 1995 жылдан – Алматы теміржол көлігі инженерлері институтында философия және әлеуметтану кафедрасының ассистенті. 1995-1996 жылдары – Алматы мемлекеттік медицина институтында қоғамдық пәндер кафедрасының ассистенті. 1997-2005 жылдары – әл-Фараби атындағы Қазақ ұлттық университетінде халықаралық байланыстар басқармасында І санатты маман, халықаралық байланыстар бөлімінің жетекші маманы, халықаралық ғылыми-мәдени байланыстар бөлімінің бастығы. 2005 жылғы ақпаннан – ҚР Президенті жанындағы Қазақстан стратегиялық зерттеулер институтында ғалым-хатшы. 2005 жылдан ҚР Президенті жанындағы Қазақстан стратегиялық зерттеулер институты директорының ғылым жөніндегі орынбасары болды. 2014-2015 жылдары ҚР Тұңғыш Президенті – Елбасы кітапханасының халықаралық және ұлттық жобалар қызметінің жетекшісі болған. 2015 жылдан бері қазіргі қызметінде. 49 жыл бұрын Шымкент қаласы әкімінің орынбасары Мақсұт Пернебайұлы Исахов дүниеге келді. Оңтүстік Қазақстан облысында туған. Қазақ ауыл шаруашылығы институтын ауыл шаруашылығының экономист-ұйымдастырушы мамандығы; Д. Қонаев атындағы Гуманитарлық инстиутты заңгер мамандығы бойынша бітірген. Еңбек жолын Оңтүстік Қазақстан облысында Ішкі істер басқармасында қызметтен бастаған. ОҚО кеден басқармасында маман, бас маман; Алматы облыстық «Достық» кеден бекетінде бас маман, бөлім бастығының орынбасары; бөлім басшысы қызметтерін атқарды. «Қазақстан темір жолы» АҚ» «Жолаушылар тасымалы» АҚ компанияларында түрлі қызметтер атқарды, филиал директоры болды. Шығыс Қазақстан облысы Өскемен қаласы әкімдігі аппараты басшысының орынбасары, қала әкімінің орынбасары; ҚР Қаржы министрлігі мемлекеттік сатып алулар комитеті төрағасының орынбасары; Алматы қаласы Жолаушылар көлігі мен автомобиль жолдары басқармасының басшысы; Алматы қаласы энергетика және коммуналдық шаруашылық басқармасының басшысы; Қазақстан Республикасы Президенті Әкімшілігінің Мемлекеттік бақылау және ұйымдастыру-аумақтық жұмыс бөлімінің мемлекеттік инспекторы қызметтерін атқарған. Қазіргі қызметінде 2020 жылдың ақпанынан бастап еңбек етеді. 49 жыл бұрын Қазақстан Республикасының Хорватия Республикасындағы, Босния және Герцеговинадағы және Черногориядағы Төтенше және Өкілетті Елшісі Алтай Ибрагимұлы ӘБИБУЛЛАЕВ дүниеге келді. Қызылорда облысында туған. Варшава университетінің саясаттану және журналистика факультетінің халықаралық қатынастар институтын бітірген. Еңбек қызметі: Қазақстан Республикасы Сыртқы істер министрлігінің референті, атташесі; Қазақстан Республикасының Польшадағы Елшілігінің үшінші, екінші хатшысы; Қазақстан Республикасы Сыртқы істер министрлігінің кеңесшісі; Қазақстан Республикасының Польшадағы Елшілігінің кеңесшісі, кеңесші-уәкілі; Қазақстан Республикасының Австрия Республикасындағы Елшілігінің кеңесші-уәкілі; Қазақстан Республикасының Хорватиядағы елшілігінің қоса атқарушы уақытша 2008-2009); Қазақстан Республикасының ЕҚЫҰ жанындағы Тұрақты өкілдігінің кеңесші-уәкілі; Қазақстан Республикасының Аустриядағы Елшілігінің кеңесші-уәкілі, Вена қаласындағы халықаралық ұйымдар жанындағы ҚР Тұрақты өкілі, сондай-ақ Хорватиядағы ҚР ісіне Уақытша Сенімді өкіл; халықаралық ақпарат комитеті төрағасының орынбасары, төрағасы және Қазақстан Республикасы Сыртқы істер министрлігінің ресми өкілі; ресми өкіл – Қазақстан Республикасы Президентінің жанындағы Орталық коммуникациялар қызметі директорының орынбасары; Қазақстан Республикасы Байланыс және ақпарат агенттігі төрағасының орынбасары; ерекше тапсырмалар жөніндегі елші, ҚР Сыртқы істер министрлігінің ресми өкілі; Қазақстан Республикасының Польша Республикасындағы Төтенше және Өкілетті Елшісі; «Н. Назарбаев конфессияаралық және өркениетаралық диалогты дамыту орталығы» КЕАҚ Басқарма төрағасы; Қазақстан Республикасы Сыртқы істер министрлігінің Ерекше тапсырмалар жөніндегі Елшісі. Қазіргі лауазымында 2022 жылдан бастап қызмет етеді
